A CSPM telepítése és ennek követelményei

Teljes rendszerteljesítmény-monitor HOGYAN
Előző |  | Következő

# 4. A CSPM telepítése és ennek követelményei

Ez a rész leírja, hogyan lehet megszerezni a Qt alkalmazásfejlesztő környezetet, és telepíteni a CSPM-et.

## 4.1. A Qt 3.0-as vagy későbbi verzió telepítése

A Qt 3.0 vagy későbbi verziót telepíteni kell a rendszerre a CSPM telepítése előtt. Kövesse a következő lépéseket a Qt megszerzéséhez és beállításához:

1. Töltse le a Qt X/11 ingyenes kiadását a http://www.trolltech.com webhelyről.

2. Kövesse a Trolltech utasításait a Qt telepítéséhez.

3. Futassa ./configure szkriptet a `-thread` kapcsolóval, hogy a Qt sokszálú futtatás módban legyen telepítve.

       # ./configure -thread

4. Győződjön meg róla, hogy exportálta a QTDIR és LD_LIBRARY_PATH változókat, ahogy az a szoftverrel letöltött Qt telepítési útmutatóban le van írva.

## 4.2. CSPM telepítése

A következő rész leírja, hogyan kell a CSPM-t letölteni és telepíteni. Ezeket a lépéseket root felhasználóként kell végrehajtani. A telepítési eljárás egy `spm` nevű könyvtárat készít, ebben helyezi el az összes fájlt.

### 4.2.1. Telepítés az rpm csomagból

A következő lépések a CSPM-et az rpm fájlból telepítik:

1. Töltse le a CSPM rpm csomagot a http://sourceforge.net/projects/cspm webhelyről. A fájl neve `spm2`.

2. Telepítse a szoftvert:

       # rpm -ihv --nodeps spm2-1.0-1.586.rpm

   A rpm egy spm2 nevű binárist készít az aktuális könyvtárban.

### 4.2.2. Telepítés tar-ból

Kövesse a lépéseket a CSPM tar fájlból való telepítéséhez:

1. Töltse le a CSPM tar fájlt a http://sourceforge.net/projects/cspm webhelyről. A fájl neve `spm2`.

2. `spm2.tar.gz` fájl kicsomagolása:

       # tar xvzf spm2.tar.gz

3. CSPM fordítása:

       # make all

   A make parancs egy spm2 nevű binárist készít az aktuális könyvtárban.

## 4.3. A CSPM indítása

A `spm2` programot a root felhasználón kívül mások is futtathatják, ezért van néhány alapbeállítás ami megváltozhat.

Adja ki a következő parancsot a CSPM telepítésének könyvtárából:

    # ./spm2

Ha szegmens hiba következik be, az spm2 indulásakor, akkor bizonyosodjon meg róla, hogy beállította a QTDIR és LD_LIBRARY_PATH változókat, ahogy az a szoftverrel letöltött Qt telepítési útmutatóban le van írva.

Előző | Tartalomjegyzék | Következő
Követelmények |  | CSPM alapbeállítások módosítása